Diari Oficial de la Generalitat Valenciana


Sumari del DOGV 7710, del 02-02-2016 (2016/623)

Extracte de l'Orde 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenrotllament (ONGD), per al cofinançament de projectes i activitats d'educació per al desenrotllament en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/623


Data del document
:   28-01-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de l'Orde 1/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenrotllament (ONGD), per al cofinançament de projectes i activitats d'educació per al desenrotllament en l'àmbit de la Comunitat Valenciana. [2016/623]  
BDNS(Identif.):300821.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions (http://www.pap.minhap.gob.es/bdnstrans/index).  
  
Primer  
Beneficiaris ONGD, amb seu, domicili social o delegació permanent en la Comunitat Valenciana, inscrita en el Registre d'Agents de la Cooperació Internacional al Desenrotllament de la CV, i que acrediten experiència en la realització, individualment o en agrupació amb altres ONGD, de com a mínim 4 projectes executats d'educació per al desenrotllament.  
  
Segon. Objecte  
1. Subvencions per al cofinançament de projectes, en tres modalitats: A, B i C.  
2. Els projectes presentats a esta convocatòria de subvenció estaran orientats a la consecució d'un o més dels objectius de desenrotllament sostenible de l'Agenda 2030 i la resta de prioritats de la política de la Generalitat en matèria d'educació per al desenrotllament establides en la base tercera de la convocatòria.  
3. Cada entitat podrà presentar fins a 2 projectes de forma individual, en modalitats distintes, i/o un projecte en agrupació amb una altra o altres ONGD, sempre que el contingut siga substancialment distint, no guarden identitat entre ells i siguen independents en la seua execució.  
  
Tercer  
Bases reguladores Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament. Publicat en el Diari Oficial de la Comunitat Valenciana número 6356, de 16 de setembre de 2010.  
  
Quart. Quantia  
1. Les subvencions concedides, estan dotades amb 2.733.000 euros. La quantia serà distribuïda de la manera següent:  
Per a la modalitat A, un 40 %.   
Per a la modalitat B, un 20 %.   
Per a la modalitat C, un 40 %.  
2. Import màxim de la subvenció, per a cada projecte:  
Per a la modalitat A: 50.000 euros/individual, i 60.000 euros/agrupació ONGD.  
Per a la modalitat B: 40.000 euros/individual, i 50.000 euros/agrupació ONGD.  
Per a la modalitat C: 24.000 euros/individual, i 30.000 euros/agrupació ONGD.  
  
Quint. Termini de presentació de sol·licituds  
El termini per a la presentació de sol·licituds serà d'un mes, a comptar de l'endemà de la publicació d'esta orde en extracte en el DOCV.  
  
  
Sext. Altres dades  
1. Sol·licituds: Preferentment, en el Registre General de la Conselleria de Transparència, Responsabilitat Social, Participació i Cooperació, així com, en qualsevol dels llocs que establix l'article 38.4 de la Llei 30/1992, de RJAP i PAC, o per via telemàtica en el Portal de la Generalitat. http://www.gva.es/va/inicio/procedimientos'id\_proc=867&versió=amp.  
2. Documentació: la prevista en la base sexta de la convocatòria, i als efectes de valoració de projectes també la prevista en la base sèptima.  
3. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenrotllats en l'annex VI per a les modalitats A i B, i en l'annex VII per a la modalitat C. Perquè se supere l'avaluació tècnica sàrria necessari una puntuació mínima global de 60 punts.  
4. Forma de pagament: amb caràcter previ a la justificació.  
5. Forma de justificació: per mitjà de la presentació d'un compte justificatiu amb aportació d'informe d'auditor de comptes, en els termes que preveu la base denovena de la convocatòria.  
  
València, 28 de gener de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.